Diari Oficial de la Generalitat Valenciana


Sumari del DOGV 8760, del 12-03-2020 (2020/2209)

Extracte de la Resolució de 5 de febrer de 2020, de la vicerectora d'Ocupació i Programes Formatius de la Universitat de València, per la qual es convoca la 17a edició dels Premis Universitat de València d'Escriptura de Creació, curs 2019-2020.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8760

Data del DOGV
:   12-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2209


Data del document
:   05-02-2020

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 5 de febrer de 2020, de la vicerectora d'Ocupació i Programes Formatius de la Universitat de València, per la qual es convoca la 17a edició dels Premis Universitat de València d'Escriptura de Creació, curs 2019-2020. [2020/2209]  
BDNS (Identif.): 498739  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Hi pot participar l'estudiantat matriculat en alguna de les universitats valencianes durant el curs acadèmic 2019/2020, en qualsevol dels ensenyaments conduents a l'obtenció de títols universitaris oficials. En la modalitat de teatre també hi pot participar l'estudiantat matriculat el curs 2019/2020 a l'Escola Superior d'Art Dramàtic de València. Les persones participants no poden superar els 35 anys d¿edat a data de 31 de desembre de 2020.  
  
Segon. Objecte  
Esta convocatòria té per objecte promoure i dinamitzar la creació literària entre els estudiants i estudiantes de les universitats valencianes.  
  
Tercer. Bases reguladores  
Les bases íntegres es poden consultar al web [https//www.uv.es/sedi] i a la Base de dades nacional de subvencions, a través del web [http://www.pap.minhap.gob.es/bdnstrans/es/index].  
  
Quarta. Quantia  
El pressupost total màxim autoritzat per a esta convocatòria ascendeix a 8.000 euros.  
S'estableixen els següents premis per a cadascuna de les modalitats:  
  
a) Poesia (valencià i castellà):  
- El premi consisteix en una dotació econòmica de 1.000 euros i la publicació del poemari premiat.  
b) Narrativa breu (valencià i castellà):  
- El premi consisteix en una dotació econòmica de 1.000 euros i la publicació de la narració premiada.  
c) Teatre:  
- El premi consisteix en una dotació econòmica de 1.000 euros i la publicació del text premiat.   
d) Guió de curtmetratge:  
- El premi consisteix en una dotació econòmica de 1.000 euros. A més, si el curtmetratge es produeix abans del desembre de 2020, s'obtindrà una ajuda per a la producció de 2.000 euros.  
  
Cinquè. Termini de presentació de sol·licituds  
El termini de presentació de les obres comença l'endemà de la publicació d'esta convocatòria en el Diari Oficial de la Generalitat Valenciana (DOGV) i acaba el 23 d'abril de 2020 a les 14:00.  
  
Sisè. Altres dades  
Les modalitats d'estos premis són: poesia en valencià, poesia en castellà, narrativa breu en valencià, narrativa breu en castellà, teatre i guió de curtmetratge. En les modalitats de teatre i guió de curtmetratge, les obres poden ser presentades en valencià o en castellà.  
Les obres han de ser originals i inèdites en qualsevol suport i no han d'haver estat premiades en cap altre certamen o convocatòria de premis. En la modalitat de teatre, els textos no han d'haver estat estrenats. En la modalitat de guió de curtmetratge, el guió no pot pertànyer a un curt ja realitzat ni ser un guió adaptat. El tema de les obres és lliure.  
  
  
València, 5 de febrer de 2020.- La vicerectora d'Ocupació i Programes Formatius (p.d. la rectora, DOGV 27.06.2019): Mª Adela Valero Aleixandre.